| **Eucalyptus viminalis** |
| --- |
| Vytelinis eukaliptas (Eucalyptus viminalis)Vytelinis eukaliptas (*Eucalyptus viminalis*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Magnolijūnai  *( Magnoliophyta)* |
| Klasė: | Magnolijainiai  *( Magnoliopsida)* |
| Eilė: | Mirtiečiai  *( Myrtales)* |
| Šeima: | Mirtiniai  *( Myrtaceae)* |
| Gentis: | Eukaliptas  *( Eucalyptus)* |
| Rūšis: | Vytelinis eukaliptas  *( Eucalyptus viminalis)* |

 |
| Binomas |
| ***Eucalyptus viminalis***Labill. 1755-1834 |
| Vytelinių eukaliptų savaiminio paplitimo arealas: 
Australijos žemyno pietryčiai ir Tasmanijos s. |

**Vytelinis eukaliptas** (*Eucalyptus viminalis*) – mirtinių šeimos, eukaliptų genties medžių rūšis.

Paplitimo arealas
-----------------

Šie medžiai savaime auga Australijos žemyno pietryčiuose – Tasmanijoje, vidurio ir pietų Viktorijoje, Naujojo Pietų Velso rytuose, bei Pietų Australijos valstijos pietryčiuose.

Introdukuotas Naujojoje Zelandijoje ir šiltesnio klimato pietų ir pietvakarių Europos šalyse.

Vytelinio eukalipto matmenys
----------------------------

Dažniausiai pasitaiko apie 25-50 m aukščio. Aukščiausias žinomas pavadinimu kaip *„White Knight"* yra 91,3 m aukščio, jo kamieno skersmuo 3,30 m, kamieno apimtis 10,8 m, tūris 180 m³. Augimo vieta – *Evercreech Forest rezervatas* esantis š.r.Tasmanijoje (Australija). Išmatuotas 2013 metais.

Morfologija ir porūšiai
-----------------------

Kamienas tiesus. Žievė lupasi vertikaliom juostelėmis ar atraižom. Subrendę lapai siauri ir ilgi, 10–20 cm ilgio. Jauni lapeliai taip pat siauri ir ryškiai žali.

Vytelinis eukaliptas gali maišytis (hibridizuotis) mažiausiai su 38 kitų eukaliptų rūšimis. Pavyzdžiui, su *Eucalyptus ovata*, *Eucalyptus aromaphloia*, *Eucalyptus camaldulensis*. Labai plačiai hibridizuojasi su *Eucalyptus goniocalyx* rūšimi.

### Išskiriami trys porūšiai

* *Eucalyptus viminalis subsp. viminalis* pavadinimas suteiktas nuo 1980 metų, o iki tol vadintas *Eucalyptus angustifloia*, Eucalyptus viminalis var. rhynchocorys *ir* Eucalyptus viminalis var. viminalis. *Anglų kalba žinomas kaip* Manna Gum*.*

Auga Naujajame Pietų Velse, Viktorijoje, Tasmanijoje, Pietų Australijoje esančiuose (*Mount Lofty Ranges*) kalnuose iki 5-1300 metrų aukščio altitudėse. Jo areale metinis kritulių kiekis svyruoja 500–1700 mm, o temperatūra kartais nukrenta iki -3-7 °C kurią išlaiko.
Tai aukščiausias porūšis, užauga iki 10-70 m, nors pavieniui pasitaiko dar aukštesnių medžių. Žemai, apie kamieno pagrindą jo žievė dribsniuota. Žiedyno skėtyje paprastai būna 3 bekotelių pumpurai. Žydi gruodžio – gegužės mėnesiais, sėklelės subręsta sausio – gruodžio mėnesiais.

* *Eucalyptus viminalis subsp. cygnetensis* pavadinimas suteiktas nuo 1980 metų, iki tol jis buvo žinomas kaip Eucalyptus viminalis var. huberiana. Anglų kalboje žinomas kaip *Rough-barked Manna Gum*.

Auga vakarų Viktorijoje, Pietų Australijos valstijos pietryčiuose 5-150 metrų aukščio altitudėse. Jo augimviečių areale iškrenta apie 650–1000 mm metinio kiekio kritulių. Gali toleruoti nuo 0° iki -5 °C temperatūrą. Užauga apie 10-20 metrų aukščio. Jų žievė raišyta nuo kamieno apačios, iki pat šakų. Subrendę lapai dideli, melsvi. Sėklos būna subrendę gruodžio mėnesį. Žiedyno skėtyje buna 4-9 bekotelių pumpurai, iš kurių 7 sužydi vasario – balandžio mėnesiais. Vaisiai 6-9 mm skersmens. Auga smėlingame dirvožemyje.

* *Eucalyptus viminalis subsp. pryoriana* pavadinimas suteiktas 1996 metais, o iki tol buvo vadinamas *Eucalyptus pryoriana* ir *Eucalyptus viminalis var. racemosa*. Anglų kalboje žinomas kaip *Coast Manna Gum*.

Auga pietų Viktorijoje. Auga 5-450 metrų aukščio altitudėse. Jo paplitimo areale metinis kritulių kiekis svyruoja nuo 400 iki 1200 mm. Pakenčia 4-7 °C temperatūrą, kuri pasitaiko jo areale žiemos laikotarpiu.
Užauga apie 10-20 metrų aukščio. Jo žievė tamsi, pluošto pavidalo, esanti beveik per visą kamieną. Žiedyno skėtyje paprastai būna 3 bekotelių pumpurėliai. Žydi sausio – balandžio mėnesiais.

Mediena
-------

Mediena nuo blankiai rausvos iki rausvai rudos, dažnai su savitais šviesiai pilkais dryželiais.

Panaudojimas
------------

Vytelinio eukalipto lapeliais minta koalos. Mediena gausiai naudojama baldų pramonėje.

Pavadinimas
-----------

Nuo 1806 metų rūšiai suteiktas (*Eucalyptus viminalis* Labill.) pavadinimas. Rūšies pavadinimo autorius Jacques Julien Houtou de Labillardière, gyvenęs 1755–1834 metais. Anglų kalboje apibūdinti jo skirtingiems porūšiams yra keletas pavadinimų – *Manna Gum, Rough-barked Manna Gum, Coast Manna Gum, Ribbon Gum, White Gum*.

Taip pat skaityti
-----------------

* Pasaulio išskirtiniai medžiai

Šaltiniai
---------

1. ↑  nationalregisterofbigtrees.com.au / Gum – Manna (*Eucalyptus viminalis*) „White Knight"

Nuorodos
--------

|  |  |
| --- | --- |
|  | **Vikiteka: Vytelinis eukaliptas** – vaizdinė ir garsinė medžiaga  |

* theplantlist.org / *Eucalyptus viminalis* Labill. Archyvuota kopija 2011-01-03 iš Wayback Machine projekto. *Anglų k.*
* ipni.org / *Eucalyptus viminalis* Labill. *Anglų k.*
* florabank.org.au / Eucalyptus viminalis Archyvuota kopija 2012-03-24 iš Wayback Machine projekto. *Anglų k.*
* plantnet.rbgsyd.nsw.gov.au / *Eucalyptus viminalis* Labill. *Anglų k.*
* wondermondo.com / White Knight - the tallest manna gum, *Anglų k.*
* otwaygreening.com.au / Manna Gum EUCALYPTUS VIMINALIS, *Anglų k.*
* dinsan.com.au / Eucalyptus viminalis[neveikianti nuoroda], *Anglų k.*
* bie.ala.org.au / *Eucalyptus viminalis* Labill. Archyvuota kopija 2013-12-08 iš Wayback Machine projekto. *Anglų k.*
* kingsbarntrees.co.uk / Eucalyptus viminalis - White Gum Archyvuota kopija 2016-10-12 iš Wayback Machine projekto. *Anglų k.*

|  |  |  |  |
| --- | --- | --- | --- |
| 

| Ž • A • RDendrologija |
| --- |
|  |
| 
Botanika · Augalija · Flora · Augalai · Sumedėjęs augalas · Liana · Puskrūmis · Krūmokšnis · Krūmas · Krūmedis · Medis · Vaismedis · Kultivaras · Lapuočiai · Spygliuočiai · Vienanamis augalas · Dvinamis augalas
Iliustruotas Lietuvos augalų genčių vardynas · Lietuvos vietinės medžių ir krūmų rūšys · Lietuvos išskirtiniai medžiai · Lietuvos svetimžemė dendroflora · Pasaulio išskirtiniai medžiai 
Miškas · Miško skliautas · Pomiškis · Lietuvos miškai · Pasaulio miškai (šalys pagal miškų plotą) · Miškų nykimas (neteisėtas miško kirtimas)
Miškininkystė (ekologinė miškininkystė) · Miško atkūrimas · Įveisimas · Miškų ūkis · Miškų urėdija · Girininkija · Eiguva · Lietuvos miškų institutas |

 |